
„Varsád Község szennyvízkezelésének fejlesztése, csatornahálózat kiépítésével” 

DDOP-5.1.4/B-09-2009-0002
Varsád Község Önkormányzata már több évvel ezelőtt elhatározta, hogy élhetőbb, vonzóbb, komfortosabb települést alakít ki. A község ingatlanjain jelenleg, a keletkező háztartási szennyvizek egyedileg, a telken belül elhelyezett többnyire szikkasztásos elven működő gyűjtőaknákba kerülnek elhelyezésre. Ezen állapotok javítás érdekébe Varsád Község Önkormányzata pályázatot nyújtott be 2009. év folyamán a DDOP-2009-5.1.4/B. számú, a „Kistelepülések szennyvízkezelésének fejlesztése az LHH-33 kistérségekben”című” című európai uniós pályázati kiírásra, mely segítségével a község szennyvíz kezelését kívánta megoldani. 
Varsád Község Önkormányzata 2010. februárjában kapta kézhez a támogatási döntést, majd a támogatási szerződést, mint kedvezményezett 2010. júliusában írta alá a Nemzeti Fejlesztési Ügynökség, mint támogató képviseletében eljáró pécsi székhelyű Dél-Dunántúli Regionális Fejlesztési Ügynökség Közhasznú Nonprofit Kft-vel, mint közreműködő szervezettel. Ez a támogatási szerződés 2010. szeptember 20-án lépett hatályba. Így a község történetének legnagyobb beruházásaként megvalósulhat Varsádon a modern elvárásoknak megfelelő, teljes szennyvízcsatornázás, és szennyvíztisztítás. Ezzel a fejlesztéssel javul a lakosság életkörülménye, valamint egészségügyi és szociális közérzete, és nem utolsó sorban hozzájárul a környezetvédelemhez, hiszen a talaj és a talajvízszennyezés csökken. A komfortosabb ingatlanok pedig utat nyitnak a település fejlődéséhez.

A beruházás összköltsége: 266.631.579 Ft, melyhez az önkormányzat 95% támogatást nyert Európai Unió és a Magyar Állam támogatási rendszeréből, így csak a maradék 5%-ot szükséges a településnek finanszírozni.

A projekt révén kiépül a település kommunális szennyvízének elvezetésére a gravitációs szennyvízcsatorna, a település mélypontján közterületi szennyvízátemelővel, mely a községben gravitációsan összegyűjtött szennyvizet továbbítja azt a szennyvíztisztító telepre. A technológiai műtárgyak cseppszóródás, szag- és zajkibocsátás ellen védett teljesen zárt kivitelben készülnek.

Az Európai Uniós támogatással megvalósuló beruházás hozzájárul, hogy a falu lakossága egészségesebben, komfortosabban élhessen, és a település vonzó legyen a betelepülni vágyóknak, illetve turistaként idelátogatni készülőknek, és így hosszú távon a község növekedési, fejlődési pályára léphessen.
Összefoglalás:

Projekt címe: „Varsád Község szennyvízkezelésének fejlesztése, csatornahálózat kiépítésével”
Projekt azonosítószáma: DDOP-5.1.4./B-09-2009-0002
Projekt összköltsége: 266.631.579 Ft
Az Európai Unió és a Magyar Állam által nyújtott támogatás összege: 253.300.000 Ft

Önerő: 13.331.579 Ft

Kivitelezés tervezett ideje: 2010. november 2. – 2011. szeptember 30.

Kedvezményezett: Varsád Község Önkormányzata (7067 Varsád, Ady u. 4.)

Tervező: Gemenc Bau Tolna Kft. (7100 Szekszárd, Tinódi u 7.)

Műszaki ellenőr: Sebibert Bt. (7122 Kakasd, Kossuth u. 10.)

Kivitelező: Alisca Bau Építő Zrt. (7100, Szekszárd, Munkácsy u. 29.)
Projektmenedzsment: Kapos Innovációs Tanácsadó és Kutatásfejlesztő Nonprofit Kft. (7361 Kaposszekcső, Liget ltp. 10.)

Közreműködő szervezet: Dél-Dunántúli Regionális Fejlesztési Ügynökség Közhasznú Nonprofit Kft. (7621 Pécs, Mária u. 3.)

Nemzeti Fejlesztési Ügynökség: www.nfu.hu

Dél-Dunántúli Regionális Fejlesztési Ügynökség Közhasznú Nonprofit Kft.: www.deldunantul.eu 

